Lav et referat af nedenstående tekst:

Tekst:
De kommunale politikeres løn har flere gange været til debat. Men hver gang er ønsket om en højere løn dog blevet afvist med det grundlag, at det skal være et politisk engagement og ikke lønnen, der driver det kommunalpolitiske arbejde. Det sagde økonomi- og indenrigsminister Magrethe Vestager (Rad.V.) så sent som i marts. Men nu får de kommunale ildsjæle måske alligevel lidt ekstra for deres arbejde. Det skriver dknyt. - Lige efter nytår vil vi tage en debat med alle folketingets partier om, hvordan vi vederlægger vores kommunalbestyrelsesmedlemmer. Det vil ske, når vi er færdige med evalueringen af kommunalreformen, fortæller socialdemokraternes kommunalordfører nordjyske Simon Kollerup til dknyt. Og det glæder KL, der mener, at de fortjener mere respekt. De påpeger, at kommunalpolitikernes løn ikke har fulgt samfundets prisudviklingen. For tiden får byrådsmedlemmerne i provinsen mellem 66.388 og 79.665 kroner årligt alt efter kommunens størrelse. Dertil kommer en række tillæg, hvis man har mindreårige børn eller sidder i et politisk udvalg.

Referat:
De kommunale politikere får måske endelig deres længe ønskede lønstigning. Nu åbner regeringen nemlig op til debat.